CELEX: 22019D0730
Language: sk
Date: 2017-07-07 00:00:00
Title: Rozhodnutie Spoločného výboru EHP č. 123/2017 zo 7. júla 2017, ktorým sa mení príloha II (Technické predpisy, normy, skúšky a certifikácia) k Dohode o EHP [2019/730]

16.5.2019   
               
               
                  SK
               
               
                  Úradný vestník Európskej únie
               
               
                  L 128/12
               
            
         ROZHODNUTIE SPOLOČNÉHO VÝBORU EHP
         č. 123/2017
         zo 7. júla 2017,
         ktorým sa mení príloha II (Technické predpisy, normy, skúšky a certifikácia) k Dohode o EHP [2019/730]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Komisie (EÚ) č. 1327/2014 z 12. decembra 2014, ktorým sa mení nariadenie (ES) č. 1881/2006, pokiaľ ide o maximálne hodnoty obsahu polycyklických aromatických uhľovodíkov (PAU) v tradične údenom mäse a mäsových výrobkoch a v tradične údených rybách a produktoch rybolovu (1), sa má začleniť do Dohody o EHP.
                  
               
                     (2)
                  
                  
                     Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (3)
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Bod 54zzzz [nariadenie Komisie (ES) č. 1881/2006] kapitoly XII prílohy II k Dohode o EHP sa mení takto:
            
                        1.
                     
                     
                        Dopĺňa sa táto zarážka:
                        
                                    —
                                 
                                 
                                    
                                                „—
                                             
                                             
                                                
                                                   32014 R 1327: nariadenie Komisie (EÚ) č. 1327/2014 z 12. decembra 2014 (Ú. v. EÚ L 358, 13.12.2014, s. 13).“
                                             
                                          
                              
                  
                        2.
                     
                     
                        Súčasná úprava sa označuje ako úprava a).
                     
                  
                        3.
                     
                     
                        Za úpravou a) sa pridáva táto úprava:
                        
                                    „b)
                                 
                                 
                                    V článku 7 ods. 6 a 7 sú Nórsko a Island zahrnuté do zoznamu krajín, na ktoré sa vzťahuje výnimka z článku 1.“
                                 
                              
                  
         
            Článok 2
            Znenie nariadenia (EÚ) č. 1327/2014 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 8. júla 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
         
         
            V Bruseli 7. júla 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 358, 13.12.2014, s. 13.
         
            (*1)  Ústavné požiadavky neboli oznámené.